Quest-ce que être ouvert sur le monde ? Une tendance maladive à clamer sur tous les toits que les bretons sont ouverts sur le monde (et ils le sont probablement) ma poussé à écrire ce petit texte (mettez-vous au breton les gars, pour le lire !)    Petra eo bout digor ?    Klevet m eus estroch evit ur wezh an traoù-mañ; Je joue de la musique traditionnelle bretonne, oui  mais je suis ouvert sur le monde ! pe Je parle breton, oui mais je ne suis pas enfermé sur moi-même… Je mintéresse à la culture bretonne oui mais je ne suis pas tourné vers le passé !…. Ha lies e vez ar gazetennerion é kas an dud da lâret traoù seurt-se get goulennoù seurt get hennañ: Vous, vous jouez de la musique bretonne, mais vous nêtes pas fermé, au moins ?pe Vous, vous nêtes pas un traditionnel pur et dur ? ha setu an dud é lâret Non, non, je suis ouvert ! pe Je mintéresse à  dautres choses !… Ret e vez en em zifenn , en ur mod; ha dreist-holl, bout intereset get ar brezhoneg pe traoù en-dro dar sevenadur er vro, a vez gwelet èl un dra hag a serr an den en ur bed strizh.  Nem eus ket gwelet lies tud, lakaomp un den hag a ra sonerezh klasel, aterset get journalisted er feson-mañ: Vous êtes féru de musique classique, mais réussissez-vous à ne pas être enfermé dans ce monde étroit (tout de même) ?… ha neoazh eh eus ag an dañjer-se evit kement sevenadur, pe memes kement dudi a  zo.  Nem eus ket choant lâret e ne faot ket digor, brav eo bout digor a spered, mes seblant a ra e yaomp re bell geti; dont a ra an dra-se da vout ur redi, un dra dober da gentañ penn, pouezusoch evit kement tra zo. Ken en em lak an dud dober traoù divlaz, pe traoù kopiet, pe choazh en em lakaont dober van a vout digor evit diskouez ur skeudenn vat anezhe. E berr gerioù, moarvat e vez manket krouadennoù a-feson, enklaskoù pinvidik, en arbenn ag ar pezh a zo daet da vout un aon. An aon da vout  gwelet evel un den serret.  Neoazh e ouiomp ervat penaos é vonet àr traoù munut, ispisial, lechel, e tostaomp ar pezh zo boutin dan holl bobloù, da Mab-Den. Doch ma zu da skouer on kalz teneroch doch ar yezhoù, bras pe bihan, a-choude ma teskan ha ma komzan brezhoneg. Un den hag en devo studiet pervezh evned an aod en e gornad a chello komz get tud arall, ha deskiñ traoù dezhe ha gete, e-leizh gwell evit unan hag a vehe chomet get traoù dre vras.  Evit bout un tamm sklaeroch, mat eo  bout digor, mes mard a an dra-se da vout an dra bouezusañ, ma ho lak da chom hep furchal en ho kornad, ho po kalz bihannoch a draoù da ranniñ get ar re arall. Ma ne gredomp ket heuliiñ un hent disheñvel un tamm, studiiñ traoù tost dochomp, e vo eskemmet get ar re arall a-ziàr traoù gouiet get an holl, traoù tapet dre ar memes mammennoù… Aes e vo en em santout heñvel, sur, mes me gav genin e vo kollet pasapl a binvidigezh, ha memes a blijadur.  Emañ ret deomp asantiñ bout serret pe seblantout bout  serret, da dermenoù zo, evit tañva muioch ar blijadur da vout digor pa vez kavet tud disheñvel !    Hag achu eo ma sonenn    PS: dont a ra soñj din ag ar chentelioù topologiezh, er skol-veur matematik:    Toute réunion douverts est un ouvert  Toute intersection finie douverts est un ouvert  Lensemble vide est un ouvert 